US Open-mesterskabet i damedouble 2021
US Open-mesterskabet i damedouble 2021 var den 133. turnering om US Open-mesterskabet i damedouble. Turneringen var en del af US Open 2021 og blev spillet i USTA Billie Jean King National Tennis Center i New York City, USA i perioden 1. - 12. september 2021 med deltagelse af 64 par.

Mesterskabet blev vundet af Samantha Stosur og Zhang Shuai, der i finalen besejrede Cori Gauff og Catherine McNally med 6-3, 3-6, 6-3, og den australs-kinesiske duo vandt dermed deres anden grand slam-titel som makkere, efter at de tidligere havde sejret ved Australian Open i 2019. Stosur vandt US Open-mesterskabet i damedouble for anden gang, efter at hun i 2005 med Lisa Raymond som makker havde vundet titlen for første gang. Det var australierens fjerde grand slam-titel i damedouble i karrieren og hendes ottende grand slam-titel i alt. Zhang vandt sin første US Open-titel i damedouble og sin anden grand slam-titel i karrieren. Både Cori Gauff og Catherine McNally var i deres første grand slam-finale.

Laura Siegemund og Vera Zvonarjova var forsvarende mestre, men Siegmund var på grund af en skade forhindret i at deltage. I stedet var Zvonarjova tilmeldt med Jeļena Ostapenko som makker, men Ostapenko trak sig fra både single- og doublerækken på mesterskabets første dag.

Resultaterne medførte, at Hsieh Su-Wei overtog førstepladsen på WTA's verdensrangliste i double fra sin makker, Elise Mertens.

Carla Suárez Navarro spillede sin sidste kamp som professionel tennisspiller, da hun sammen med Sara Errani tabte i første runde til Gauff og McNally.

Pengepræmier og ranglistepoint 

Den samlede præmiesum til spillerne i damedouble androg $ 3.306.000 (ekskl. per diem), hvilket var en stigning på 54,2 % i forhold til året før, hvor turneringen til gengæld kun havde haft deltagelse af 32 par.

Turnering

Deltagere 

Hovedturneringen havde deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

I første omgang blev de 16 bedst placerede af parrene på WTA's verdensrangliste seedet, men efter at et af parrene meldte afbud, blev det 17.-bedste par også seedet.

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2021
 US Open-mesterskabet i damesingle 2021
 US Open-mesterskabet i herredouble 2021
 US Open-mesterskabet i mixed double 2021

Eksterne henvisninger 
 US Open

Noter 

US Open 2021
2021
WTA Tour 2021